સામગ્રી: આમિર ખાન અને એમીન

આમિર ખાન સાથે મુલાકાતની તસવીરો એમિને 15 ઑગસ્ટના રોજ ટ્વિટર પર શૅર કરી હતી. એમિને લખ્યું, "ઇસ્તંબુલમાં દુનિયાના જાણીતા અભિનેતા, ડાયરેક્ટર, ફિલ્મમેકર આમિર ખાન સાથે મુલાકાત થઈ. મને એ જાણીને ખુશી થઈ કે આમિર ખાને પોતાની નવી ફિલ્મ 'લાલ સિંહ ચડ્ઢા'નું શુટિંગ તુર્કીના જુદાં-જુદાં વિસ્તારોમાં કરવાનું નક્કી કર્યું છે."

Twitter કન્ટેન્ટ પૂર્ણ, 1

એમિન અર્દોઆન સાથે આમિર ખાનની આ મુલાકાત ભારતમાં કેટલાક લોકોને પસંદ આવી રહી નથી. 

ભાજપ નેતા અને દિલ્હી હિંસા અગાઉ ભાષણના કારણે ચર્ચામાં આવનારા કપિલ મિશ્રા સહિત વરિષ્ઠ ભાજપ નેતા સુબ્રમણ્યમ સ્વામી આ મુદ્દા પર વાત કરી રહ્યા છે. 

આમિર ખાનનો તુર્કી પ્રવાસ, કોણ શું લખ્યું?

કપિલ મિશ્રાએ ટ્વીટ કરીને કહ્યું, "તેમને ભારતમાં ડર લાગે છે."

સુબ્રમણ્યમ સ્વામીએ કટાક્ષમાં લખ્યું છે, "એટલે હું સાચો સાબિત થયો કે આમિર ખાન ત્રણેય ખાનમાંથી એક છે."

પત્રકાર અશોક શ્રીવાસ્તવે ટ્વીટ કર્યું, "ભારતના મિત્ર દેશ ઇઝરાયલના વડા પ્રધાનને મળવામાં આમિર ખાનને વાંધો હતો. પરંતુ ભારતના શત્રુ દેશ તુર્કીના રાષ્ટ્રપતિનાં પત્નીની મેજબાની સ્વીકાર કરવામાં તેમને કોઈ વાંધો ન પડ્યો."

અભિનવ ખરેએ લખ્યું, "તેમની ફિલ્મ રિલીઝના સમયે આ તસવીર યાદ રાખજો. આપણા પૈસા આપણી વિરુદ્ધ ન વપરાય તેનું ધ્યાન રાખજો."

કેટલાંક લોકો એવા પણ છે જેઓ આમિર ખાનના સમર્થનમાં પ્રતિક્રિયા આપી રહ્યા છે. જોકે, આવા લોકોની સંખ્યા ઓછી છે. 

અશરફ હુસૈન લખે છે, "આમિર ખાનને ભક્તો ટ્રોલ કરી રહ્યાં છે. એટલે હવે સેલેબ્રિટીઝ આ લોકોનાં હિસાબે ચાલે? તેમને ઇઝરાયલ પસંદ છે, પણ તુર્કી નહીં... એટલે આમિર ખાન પણ પસંદ નથી."

જયમીન શ્રીમાલીએ લખ્યું, "લાગે છે કે આમિર ખાને સડક-2ના સૌથી વધારે નાપસંદ થનારા ટ્રેલરને પડકાર આપવાનો નિર્ણય લીધો છે."

તુર્કી સાથે નારાજગીનું કારણ

ભારતે જમ્મુ-કાશ્મીરમાંથી કલમ 370 હઠાવી એ વાતનો તુર્કીએ વિરોધ કર્યો હતો. 

એ વખતે તુર્કીના રાષ્ટ્રપતિએ કહ્યું હતું, "અમારા કાશ્મીરી ભાઈઓ અને બહેનો દાયકાઓથી પીડિત છે. અમે ફરી એક વખત કાશ્મીર મામલે પાકિસ્તાનની સાથે છીએ."

"અમે આ મુદ્દાને સંયુક્ત રાષ્ટ્રની સામાન્ય સભામાં ઉઠાવ્યો હતો. કાશ્મીરનો મુદ્દે યુદ્ધથી સમાધાન ન મળી શકે."

"તેનું નિરાકરણ ન્યાય અને નિષ્પક્ષતાથી લાવી શકાય છે. આ પ્રકારનું સમાધાન જ આપણા બધા માટે યોગ્ય છે. તુર્કી ન્યાય, શાંતિ અને સંવાદને સમર્થન આપતું રહેશે."

તે સમયે ભારતે તુર્કીએ...\nઅગાઉની સામગ્રીનો સારાંશ નીચે મુજબ કરી શકાય છે:
ફિલ્મ અભિનેતા આમિર ખાન તુર્કીના રાષ્ટ્રપતિ રેચેપ તૈય્યપ અર્દોઆનનાં પત્નિ એમિન અર્દોઆન સાથે મુલાકાત બાદ ખૂબ ચર્ચામાં છે.